open-index/open-wikipedia-markdown huggingface dataset:
Golgotha (άλμπουμ)

**Golgotha** είναι ο τίτλος του 15ου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Οκτώβριο του 2015 μέσω της δισκογραφικής εταιρείας "Napalm Records".

Οι ηχογραφήσεις του δίσκου πραγματοποιήθηκαν στα "Fort Apache Studios" της Νέας Υόρκης και τα "Stagg Street Studios" του Λος Άντζελες.

Οι κριτικές για τον δίσκο υπήρξαν θετικές, με το "Sputnik Music" να του δίνει μέσο όρο βαθμολογιών 3,7 / 5, το "Blabbermouth" 8,5 / 10 και το "Metal Storm" 7,7 / 10. 

Το "*Golgotha*" σκαρφάλωσε στο Top-10 των σουηδικών τσαρτ, όντας ο πρώτος δίσκος του συγκροτήματος που κατάφερε κάτι τέτοιο μετά το "*[[The Headless Children]]*" του 1989. Επίσης, έφθασε στο # 50 στην Μεγάλη Βρετανία και μπήκε στο Top-100 του Billboard στις Ηνωμένες Πολιτείες.

## Τραγούδια του δίσκου
**1. Scream** *(Lawless)* - 4:55
**2. Last Runaway** *(Lawless)* - 5:20
**3. Shotgun** *(Lawless)* - 6:08
**4. Miss You** *(Lawless)* - 7:42
**5. Fallen Under** *(Lawless)* - 4:57
**6. Slaves of the New World Order** *(Lawless)* - 7:45
**7. Eyes of My Maker** *(Lawless)* - 5:01
**8. Hero of the World** *(Lawless)* - 4:52
**9. Golgotha** *(Lawless)* - 7:37

## Θέσεις τσαρτ
***Golgotha*** *(άλμπουμ)*

***Επίσημη κυκλοφορία: [[9 Οκτωβρίου]] [[2015]]***

## Τα μέλη των W.A.S.P.
Το "*Golgotha*" ηχογραφήθηκε από τους εξής μουσικούς:
* **[[Μπλάκι Λόουλες]]** - φωνητικά, κιθάρα, πλήκτρα
* **Νταγκ Μπλερ** - κιθάρα
* **Μάικ Ντούντα** - μπάσο
* **Μάικ Ντάπκε** - τύμπανα

## Παραπομπές


## Πηγές
* Golgotha - WASP | Songs, Reviews, Credits, Awards | AllMusic
* W.A.S.P. - Golgotha (album review ) | Sputnikmusic
* W.A.S.P. - Golgotha - Encyclopaedia Metallum

Κατηγορία:Δισκογραφία των W.A.S.P.
Κατηγορία:Άλμπουμ του 2015
Μάρκος Αυρήλιος Αγαθόπους

Ο **Μάρκος Αυρήλιος Αγαθόπους** (2ος αιώνας μ.Χ.) ήταν αρχαίος Έλληνας ολυμπιονίκης από την Αίγινα ο οποίος αναδείχτηκε 2 φορές ολυμπιονίκης στο αγώνισμα του σταδίου κατά τους 238ους (173 μ.Χ.) και 239ους (177 μ.Χ.) ολυμπιακούς αγώνες της αρχαιότητας. Κάποιες επιγραφές που ανακαλύφθηκαν αναφέρουν πως σε άλλες διοργανώσεις υπήρξε περιοδονίκης 4 φορές καθώς και πως αγωνίστηκε και στο αγώνισμα του οπλίτη δρόμου.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Νεμεονίκες
Κατηγορία:Πυθιονίκες
Κατηγορία:Ισθμιονίκες
Κατηγορία:Περιοδονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι Αιγινήτες ολυμπιονίκες
Κατηγορία:Αρχαίοι ολυμπιονίκες (2ος αιώνας)
Ανδροσθένης ο Μαιναλεύς

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Hemidrachm,%20432-420%20BC,%20Olympia.%2087-90th%20Olympiad.jpg|μικρογραφία|[Ημίδραχμο της Ολυμπίας, χρονολογούμενο μεταξύ 87ης  (432 π.Χ.) και 90ης (420 π.Χ.) διοργάνωσης των αγώνων]]
Ο **Ανδροσθένης ο Μαιναλεύς** (γιος του Λοκαίου, 5ος αιώνας π.Χ.) ήταν αρχαίος Έλληνας ολυμπιονίκης από το Μαίναλο ο οποίος αναδείχτηκε ολυμπιονίκης 2 φορές στο άθλημα του παγκράτιου κατά τους 90ους (420 π.Χ.) και 91ους (416 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του γλύπτη Νικόδαμου.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (5ος αιώνας π.Χ.)
Αντίγονος ο Μακεδόνας

Ο **Αντίγονος ο Μακεδών** (4ος/3ος αιώνας π.Χ.) ήταν αρχαίος Έλληνας ολυμπιονίκης από τη Μακεδονία, ο οποίος αναδείχτηκε ολυμπιονίκης 2 φορές στο άθλημα του σταδίου κατά τους 122ους (292 π.Χ.) και 123ους (288 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Μακεδόνες ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (3ος αιώνας π.Χ.)
Α.Ο. Τρίκαλα 1963

Ο **Αθλητικός Όμιλος Τρίκαλα 1963** ήταν ελληνικό ποδοσφαιρικό σωματείο το οποίο έδρευε στα Τρίκαλα. Ιδρύθηκε το 2011, έπειτα από τη συμφωνία για την αλλαγή της επωνυμίας του Α.Ο. Θύελλα Πετρωτού σε «Α.Σ. Τρίκαλα 2011». Επίσημα χρώματα του αποτελούσαν το μπλε, το κόκκινο και το λευκό.

Η αγωνιστική περίοδος 2013–2014 έμελλε να είναι και η τελευταία για τον σύλλογο, ο οποίος λόγο της αντιδημοτικότητας αλλά και της συνεχιζόμενης διαμάχης σχετικά με την ομοιότητά του ως προς τον Α.Ο. Τρίκαλα, αποσύρθηκε από το πρωτάθλημα της Γ΄ Εθνικής Κατηγορίας και διέκοψε τη λειτουργία του.

## Ιστορία
### Α.Σ. Τρίκαλα 2011 (2011–2013)
Ο σύλλογος ιδρύθηκε το 2011 όταν ο Α.Ο. Θύελλα Πετρωτού, έπειτα από συμφωνία, άλλαξε την επωνυμία του σε «**Αθλητικός Σύλλογος Τρίκαλα 2011**». Ο Α.Σ. Τρίκαλα 2011, έλαβε μέρος για 2 συνεχείς αγωνιστικές περιόδους στο πρωτάθλημα της Δ΄ Εθνικής Κατηγορίας, ενώ την αγωνιστική περίοδο 2012–2013, έπειτα από την αναδιάρθρωση των εθνικών πρωταθλημάτων, εξασφάλισε τη συμμετοχή του στην Γ΄ Εθνική Κατηγορία.

### Α.Ο. Τρίκαλα 1963 (2013–2014)
Στις 29 Μαΐου 2013, η επωνυμία της ομάδας άλλαξε με δικαστική απόφαση σε «**Αθλητικός Όμιλος Τρίκαλα 1963**». Ωστόσο, υπήρχαν ακόμη νομικά θέματα να επιλυθούν σχετικά με το όνομα και το λογότυπο του συλλόγου, καθώς ήταν παρόμοια με τον ιστορικό σύλλογο που μετείχε στη Β΄ Κατηγορία Ε.Π.Σ. Τρικάλων, του Α.Ο. Τρίκαλα που ιδρύθηκε το 1963, προκαλώντας έτσι σύγχυση στο κοινό. Τον Αύγουστο του 2014, ο πρόεδρος του συλλόγου, Χρήστος Ζαχόπουλος, αποφάσισε να μην συμμετάσχει στην Γ΄ Εθνική Κατηγορία, την επερχόμενη περίοδο και να διαλύσει την ομάδα, λόγω του μίσους των οπαδών στην πόλη των Τρικάλων και τη χαμηλή προσέλευση στο γήπεδο.

## Αγωνιστική πορεία
* Δ΄ Εθνική Κατηγορία 2011–2012 (Ε΄ Όμιλος): 2η Θέση
* Δ΄ Εθνική Κατηγορία 2012–2013 (Ε΄ Όμιλος): 5η Θέση
* Γ΄ Εθνική Κατηγορία 2013–2014 (Γ΄ Όμιλος): 7η Θέση

## Παραπομπές


Κατηγορία:Αθλητικοί σύλλογοι Τρικάλων
Κατηγορία:Ιδρύσεις αθλητικών συλλόγων το 2011
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2011
Τζεφ Σέσιονς

Ο **Τζεφ Σέσιονς** (αγγλικά: *Jeff Sessions*) είναι Γερουσιαστής των ΗΠΑ, που εκπροσωπεί την Πολιτεία Αλαμπάμα. Διατέλεσε Γερουσιαστής των Η.Π.Α. για την πολιτεία Αλαμπάμα από το 1997 έως το 2017, ενώ είναι ενταγμένος στο Ρεπουμπλικανικό Κόμμα.

Από το 1981 ως το 1993 υπηρετούσε ως Εισαγγελέας για τη Νότια Περιφέρεια της Αλαμπάμα. Ο Πρόεδρος Ρόναλντ Ρήγκαν τον πρότεινε το 1986 για τη θέση του Δικαστή του Περιφερειακού Δικαστηρίου για τη Νότια Περιφέρεια της Αλαμπάμα, κάτι που δεν επετεύχθη. Ο Σέσιονς εξελέγη το 1994 στη θέση του Γενικού Εισαγγελέα της Αλαμπάμα, θέση την οποία διατήρησε ως τον Ιανουάριο του 1997. Το 1996, ενταγμένος στο Ρεπουμπλικανικό Κόμμα, εξελέγη στο αξίωμα του Γερουσιαστή, ενώ επανεκλέχτηκε το 2002, το 2008 και το 2014.

Ο Τζεφ Σέσιονς, το 2007, σύμφωνα με το περιοδικό *[[National Journal]]*, ήταν ο πέμπτος πιο συντηρητικός Γερουσιαστής, ο οποίος συχνά συντάχθηκε με το Ρεπουμπλικανικό Κόμμα. Υποστήριξε σημαντικές νομοθετικές προσπάθειες της κυβέρνησης του Τζορτζ Μπους, όπως το νόμο οικονομικής ανάπτυξης και φορολογικής ελάφρυνσης του 2001, του νόμου φορολογικής ελάφρυνσης του 2003, του Πολέμου στο Ιράκ και της πρότασης απαγόρευσης του γάμου ομοφυλοφίλων. Εντούτοις, ήταν ένας από 25 γερουσιαστές που αντιτάχθηκαν στην πράξη έκτακτης οικονομικής σταθεροποίησης του 2008. Αντιτάχθηκε, επίσης, σε σημαντικές νομοθετικές πρωτοβουλίες του Δημοκρατικού Κόμματος, όπως του νόμου αποκατάστασης και επανεπένδυσης του 2009, του νόμου προστασίας των ασθενών και προσιτής περίθαλψης και του νόμου περί υπηρεσίας των ομοφυλοφίλων στις Αμερικανικές Ένοπλες Δυνάμεις. Ως μέλος της Επιτροπής της Γερουσίας για τη Δικαστική Εξουσία, αντιτάχθηκε και στις δύο υποψηφιότητες του Μπαράκ Ομπάμα για την ηγεσία του Ανωτάτου Δικαστηρίου των Ηνωμένων Πολιτειών.

Στις 9 Φεβρουαρίου 2017  διορίστηκε Υπουργός Δικαιοσύνης των Η.Π.Α. από τον ρεπουμπλικανό Ντόναλντ Τραμπ αλλά αναγκάστηκε να παραιτηθεί από το αξίωμά του ενάμισι χρόνο αργότερα, στις 7 Νοεμβρίου 2018, λόγω διαφωνιών με τον Τραμπ.

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Γενικοί Εισαγγελείς των Ηνωμένων Πολιτειών
Ρίτσαρντ Σέλμπι

Ο **Ρίτσαρντ Κρεγκ Σέλμπι** (αγγλικά: *Richard Craig Shelby*, 6 Μαΐου 1934), είναι Αμερικανός πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών για την Αλαμπάμα από το 1987. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως Μέλος της Βουλής των Αντιπροσώπων των ΗΠΑ για την 7η περιφέρεια της Αλαμπάμα (1979-1989), καθώς και ως Μέλος της Γερουσίας της Αλαμπάμα για την 16η περιφέρεια (1971-1979). 

## Βιογραφία
Γεννήθηκε στο Μπέρμιγχαμ της Αλαμπάμα το 1934. Αφού σπούδασε νομικά, εργάστηκε ως Εισαγγελέας στην Τουσκαλούζα το διάστημα 1963–1971. Εκείνη την περίοδο εργάστηκε επίσης και ως Ειρηνοδίκης για τη Βόρεια Περιφέρεια της Αλαμπάμα, καθώς και ως Ειδικός Σύμβουλος του  Γενικού Εισαγγελέα της Αλαμπάμα. Το 1970 κέρδισε μια θέση στη Γερουσία της Αλαμπάμα. Μετέπειτα, το 1978 εξελέγη στη Βουλή των Αντιπροσώπων των Ηνωμένων Πολιτειών.

Ο Σέλμπι κέρδισε ένα δύσκολο εκλογικό αγώνα για τη Γερουσία των ΗΠΑ το 1986, ως μέλος του Δημοκρατικού Κόμματος. Κατά τη διάρκεια της δεύτερης θητείας του εντάχθηκε στο Ρεπουμπλικανικό Κόμμα, το 1994, στο οποίο παραμένει ως και σήμερα. Στις επόμενες εκλογικές αναμετρήσεις συνέχισε να επανεκλέγεται, χωρίς να συναντά σημαντική εκλογική αντιπολίτευση.

## Παραπομπές


Κατηγορία:Γερουσιαστές των ΗΠΑ
Κατηγορία:Αλαμπάμα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κινηματογραφιστής

**Κινηματογραφιστής** ή **διευθυντής φωτογραφίας** είναι ο επικεφαλής του συνεργείου στα γυρίσματα ενός κινηματογραφικού έργου, αλλά και σε τηλεοπτικές παραγωγές, ζωντανές μεταδόσεις κ.λπ. Η μελέτη και η άσκηση της ειδικότητας αυτής αναφέρεται με τον όρο κινηματογραφία.

## Ρόλος
Μερικοί δημιουργοί ταινιών έχουν την άποψη ότι κινηματογραφιστής είναι το άτομο που διευθύνει τις κάμερες και τον φωτισμό και ο διευθυντής φωτογραφίας έχει να κάνει με τις φωτογραφικές πτυχές της ταινίας, όπως το καδράρισμα, τα κοστούμια, το μακιγιάζ και τον φωτισμό της ταινίας, αλλά και το ρόλο του βοηθού παραγωγής στη διόρθωση χρωμάτων.

Ο κινηματογραφιστής διαλέγει την κάμερα, το φιλμ, τους φακούς, τα φίλτρα κ.λπ., ώστε να αποτυπώσει μια σκηνή με βάση τις οδηγίες του σκηνοθέτη. Η σχέση μεταξύ κινηματογραφιστή και σκηνοθέτη ποικίλλει: πολλοί σκηνοθέτες δίνουν ελευθερία κινήσεων στους κινηματογραφιστές, ενώ άλλοι δεν τους επιτρέπουν σχεδόν καμία πρωτοβουλία, ούτε καν να επιλέξουν τη θέση της κάμερας και τον φακό. Συνήθως, ο σκηνοθέτης μεταφέρει στον κινηματογραφιστή τι ακριβώς θέλει από μία σκηνή και του δίνει την ανάλογη ελευθερία ώστε να πετύχει το ζητούμενο οπτικό αποτέλεσμα.

## Ενώσεις κινηματογραφιστών
Στην Ελλάδα, το 2013, ιδρύθηκε η Eνωση Ελλήνων Κινηματογραφιστών "με σκοπό την ανάδειξη, προώθηση και διάδοση της τέχνης της φωτογραφίας του Κινηματογράφου" σύμφωνα με τα πρότυπα αντίστοιχων ενώσεων του εξωτερικού, όπως η ASC των Ηνωμένων Πολιτειών και η BSC του Ηνωμένου Βασιλείου.

## Παραπομπές

## Εξωτερικοί σύνδεσμοι
*Cinematography.com
*International Cinematographers Guild
*Burns, Paul The History of the Discovery of Cinematography 


Κατηγορία:Κινηματογραφία
Λίζα Μαρκόφσκι

Η **Λίζα Άνν Μαρκόφσκι** (αγγλικά: *Lisa Murkowski*, 22 Μαΐου 1957), είναι Αμερικανίδα πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών από την Αλάσκα από το 2002. Είναι μέλος του Ρεπουμπλικανικού Κόμματος.

Επίσης, υπηρέτησε και ως Μέλος της Βουλής των Αντιπροσώπων της Αλάσκα από την 14η περιφέρεια από το 1999 έως το 2002.

## Βιογραφία
Γεννήθηκε στις 22 Μαΐου 1957 και είναι η κόρη του πρώην Γερουσιαστή και Κυβερνήτη της Αλάσκα Φρανκ Μαρκόφσκι. Πριν από το διορισμό της στη Γερουσία, υπηρετούσε στη Βουλή των Αντιπροσώπων της Αλάσκας, κατά το διάστημα 1999-2002.

Η Λίζα Μαρκόφσκι, διορίστηκε στην Αμερικανική Γερουσία από τον πατέρα της, Φρανκ Μαρκόφσκι, ο οποίος παραιτήθηκε από την έδρα του για να γίνει τον Δεκέμβριο του 2002, Κυβερνήτης της Αλάσκα. Ολοκλήρωσε την θητεία του πατέρα της ως τον Ιανουάριο του 2005, ενώ συνέχισε μετέπειτα να κατέχει το αξίωμά της, καθώς είχε εκλεγεί σε αυτό το 2004 (48,62%). Το 2010 κέρδισε μία νέα θητεία, όταν συγκέντρωσε το 39,49% των ψήφων της Πολιτείας. Επανεξελέγη στο αξίωμα, στις εκλογές του 2016 (44,4%).

## Ιστορικό εκλογών

### Βουλή των Αντιπροσώπων της Αλάσκας

### Γερουσία των Ηνωμένων Πολιτειών (στην Αλάσκα)

## Παραπομπές


__ΕΥΡΕΤΗΡΙΟ__

Κατηγορία:Γερουσιαστές των ΗΠΑ
Κατηγορία:Αλάσκα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κωλοδάχτυλο

thumb|Κωλοδάχτυλο
Στο Δυτικό πολιτισμό, το μεσαίο δάχτυλο ή **κωλοδάχτυλο**, είναι μια άσεμνη χειρονομία που υπονοεί μέτρια έως ακραία περιφρόνηση. Γίνεται δείχνοντας το πίσω μέρος μιας κλειστής γροθιάς που έχει μόνο το μεσαίο δάχτυλο εκτεταμένο προς τα πάνω, αν και σε ορισμένες περιοχές εκτείνεται και ο αντίχειρας. Η έκταση του δαχτύλου θεωρείται σύμβολο της περιφρόνησης σε διάφορους πολιτισμούς. Πολλοί πολιτισμοί χρησιμοποιούν παρόμοιες χειρονομίες για να εμφανίσουν την ασέβειά τους, αν και άλλοι το χρησιμοποιούν για να δείξουν χωρίς σκόπιμη ασέβεια απέναντι σε άλλες κουλτούρες..

Η χειρονομία χρονολογείται από την αρχαία Ελλάδα και χρησιμοποιήθηκε επίσης στην αρχαία Ρώμη. Ιστορικά, αντιπροσώπευε το φαλλό. Σε μερικές σύγχρονες κουλτούρες, έχει αποκτήσει αυξανόμενη αναγνώριση ως ένα σημάδι της ασέβειας, και έχει χρησιμοποιηθεί από τους καλλιτέχνες της μουσικής (κυρίως συχνότερα μεταξύ συγκροτημάτων hardcore punk, μέταλ και ραπ), αθλητές και πολιτικούς. Οι περισσότεροι εξακολουθούν να εκλαμβάνουν τη χειρονομία ως άσεμνη. Ο δείκτης και ο παράμεσος εκτός από το μεσαίο δάχτυλο σε περισσότερο σύγχρονες περιόδους έχει παρομοιαστεί να εκπροσωπεί τους όρχεις.

Η χειρονομία με το μεσαίο δάχτυλο χρησιμοποιήθηκε στην αρχαιότητα ως ένα σύμβολο της σεξουαλικής επαφής, με τρόπο που προορίζεται να υποβαθμίσει, να εκφοβίσει και να απειλήσει το άτομο προς το οποίο απευθύνεται η χειρονομία. Εκπροσωπούσε επίσης το φαλλό, με τα δάχτυλα δίπλα από το μεσαίο δάχτυλο να εκπροσωπούν τους όρχεις.  Στον μεσογειακό κόσμο του 1ου αιώνα, η ύψωση του δάχτυλου ήταν μία από τις πολλές μεθόδους που χρησιμοποιούνταν για να εκτρέψουν την πανταχού παρούσα απειλή του κακού ματιού.

Στα ελληνικά η χειρονομία ήταν γνωστή ως *κατάπυγον* (από *κατά*-, «προς τα κάτω», και *πυγή*, «γλουτοί»). Στην αρχαία ελληνική κωμωδία, το κωλοδάχτυλο ήταν μια χειρονομία προσβολής προς άλλο πρόσωπο, με τον όρο *κατάπυγον *επίσης να αναφέρεται σε "έναν άνδρα ο οποίος υποβάλλεται σε πρωκτική διείσδυση» ή *καταπύγαινα *σε μία γυναίκα. Στην κωμωδία του Αριστοφάνη *[[Νεφέλες]]*(423 π.Χ.), όταν ο χαρακτήρας Σωκράτης εξετάζει το μαθητή του στα ποιητικά μέτρα, ο Στρεψιάδης δηλώνει ότι ξέρει πολύ καλά τι είναι δάκτυλος, και δίνει το κωλοδάχτυλο. Η χειρονομία είναι ένα οπτικό λογοπαίγνιο με τις δύο σημασίες της λέξης, τόσο «δάχτυλο» και το ρυθμικό μέτρο αποτελείται από ένα μακρυά συλλαβή και δύο σύντομες, όπως και οι αρθρώσεις του δακτύλου (—‿ ‿, που εμφανίζονται επίσης ως οπτικό λογοπαίγνιο για το πέος και τους όρχεις σε ένα μεσαιωνικό λατινικό κείμενο). Ο Σωκράτης αντιδρά στην χειρονομία ως αγροίκια και παιδαριώδη. Η χειρονομία επαναλαμβάνεται ως μορφή διακωμώδησης στην ''Ειρήνη'', παράλληλα με την πορδή στο πρόσωπο κάποιου.

## Παραπομπές

Κατηγορία:Χειρονομίες
Σάκες

Οι **Σάκες** ήταν πολεμικός λαός της Ασίας. Ήταν νομάδες Ασιάτες Σκύθες, γνωστοί στους Κινέζους ως Σάι (κινεζικός χαρακτήρας: 塞, Στα αρχαία σινικά *sək). Κατοικούσαν στην περιοχή της Κασπίας και σε περιοχές του Εύξεινου Πόντου, μέχρι την Κίνα, και ήταν γείτονες των Βακτρίων και Ινδών. Πήραν μέρος τόσο στη Μάχη του Μαραθώνα το 490 π.Χ., όσο και στην εκστρατεία του Ξέρξη στην Ελλάδα το 480 π.Χ., ως υποτελείς των Περσών. Σύμφωνα με τον Ηρόδοτο,  φορούσαν στο κεφάλι κυρβασίες, είδος καλύμματος αρκετά ψηλό που κατέληγε σε μύτη, καθώς και περισκελίδες, ήταν δε οπλισμένοι με τόξα, μαχαίρια και σαγάρεις, είδος σκυθικού όπλου. Ήταν ονομαστοί για τη δικαιοκρισία και τη σωφροσύνη τους. Ένας από τους Επτά Σοφούς της αρχαιότητας, ο Ανάχαρσις, καταγόταν σύμφωνα με την παράδοση από τους Σάκες.

## Δείτε επίσης
* Γλώσσα Σάκα

Κατηγορία:Αρχαίοι λαοί
Μαριανδυνοί

Οι **Μαριανδυνοί** θεωρούνταν απόγονοι του Μαριανδυνού. Η χώρα τους βρισκόταν γύρω από την πόλη Ηράκλεια του Πόντου.
Ο Μαριανδυνός είχε έρθει από τη Θράκη και κατέλαβε την περιοχή. Αρχικά οι Μαριανδυνοί ήταν ελεύθεροι, αλλά το 480 π.Χ. εμφανίζονται να συμμετέχουν στην εκστρατεία του Ξέρξη εναντίον της Ελλάδας, γεγονός που σημαίνει ότι ήδη είχαν υποταχθεί στην Περσική Αυτοκρατορία. Ακολούθησαν συγκρούσεις λίγο αργότερα μεταξύ Ελλήνων και γηγενών πληθυσμών, στην Ηράκλεια. Οι Μαριανδυνοί έχασαν και αναγκάστηκαν να συνάψουν μια ιδιαίτερη συνθήκη με τους νέους αποίκους. Συμφώνησαν να γίνουν υποτελείς τους, με την ιδιομορφία ότι οι Έλληνες κύριοί τους δεν μπορούσαν να τους πουλήσουν έξω από τη γενέτειρά τους. Είναι αρκετά πιθανό ότι οι Μαριανδυνοί της Ηράκλειας εξελληνίστηκαν σε σύντομο χρονικό διάστημα, λόγω της επαφής που είχαν με τους Έλληνες.

Κατηγορία:Αρχαίοι λαοί της Μικράς Ασίας
Τζον Μπούζμαν

Ο **Τζον Νίκολς Μπούζμαν** (αγγλικά: *John Nichols Boozman*, 10 Δεκεμβρίου 1950), είναι Αμερικανός πολιτικός που υπηρετεί ως Γερουσιαστής των Ηνωμένων Πολιτειών για το Αρκάνσας από το 2011. Είναι μέλος του Ρεπουμπλικανικού Κόμματος. 

Στο παρελθόν, κατά τα έτη 2001-2011, έχει υπηρετήσει ως Μέλος της Βουλής των Αντιπροσώπων του Αρκάνσας από την 3η περιφέρεια. 

## Βιογραφία
Γεννήθηκε στο Σρίβπορτ της Λουιζιάνα στις 10 Δεκεμβρίου 1950. Φοίτησε στο Πανεπιστήμιο του Αρκάνσας και αποφοίτησε από το Νότιο Κολέγιο Οφθαλμομετρίας. Το 1977 βοήθησε στην ίδρυση μιας ιδιωτικής οφθαλμομετρικής κλινικής και αργότερα εργάστηκε ως εθελοντής οφθαλμομετρής για οικογένειες με χαμηλό εισόδημα.

Το 2001 έγινε μέλος της Βουλής των Αντιπροσώπων με το κόμμα των Ρεπουμπλικανών. Τον Οκτώβριο του ίδιου έτους, ο Μπούζμαν ψήφισε υπέρ του νομοσχεδίου για την αμερικανική εισβολή στο Ιράκ. Το 2010 εξελέγη με ποσοστό 58% Γερουσιαστής και ανέλαβε το αξίωμά του τον Ιανουάριο του 2011.

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Άρκανσο
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κίσσιοι

Οι **Κίσσιοι** ήταν απόγονοι των Ελαμιτών που κατοικούσαν ανατολικά του ποταμού Τίγρη στη Μεσοποταμία. Αντί για τιάρες  κάλυπταν το κεφάλι τους με σαρίκια και έφεραν μεγάλες ασπίδες από καλάμια που ήταν ενισχυμένες με δέρμα. Κρατούσαν δόρατα αλλά και  εγχειρίδια για μάχη σώμα με σώμα. Αρκετοί  φορούσαν δερμάτινους και υφασμάτινους θώρακες που επειδή ήταν ραμμένοι με χιαστί ραφές περιγράφονται από τον Ηρόδοτο σαν «λέπια ψαριού».

Κατηγορία:Αρχαίοι λαοί
Αλμυρή λίμνη

::* *Το λήμμα αυτό αναφέρεται στις αλμυρές λίμνες γενικά. Για την «Αλμυρά Λίμνη» της Τουρκίας δείτε [[Λίμνη Τουζ]]. Για τη λίμνη των ΗΠΑ δείτε [[Μεγάλη Αλμυρή Λίμνη]].*

[thumb|455px|Σε αυτή την εικόνα που λήφθηκε από τη [Σαμάνθα Κριστοφορέτι από τον Διεθνή Διαστημικό Σταθμό στις 22/5/2015 φαίνονται δύο αλμυρές λίμνες, η Μπαχτεγκάν και η Μαχαρλού κοντά στο Σιράζ του Ιράν.]]
Με τον όρο **αλμυρή λίμνη** εννοούμε κάθε περιβαλλόμενο από ξηρά σώμα νερού που περιέχει άλατα (συνήθως και κυρίως αλάτι) και άλλες διαλυμένες ουσίες σε συγκεντρώσεις πολύ μεγαλύτερες από αυτές που συναντώνται στις περισσότερες λίμνες, συχνά οριζόμενες ως άνω των 3 γραμμαρίων αλάτων ανά λίτρο νερού. Υπάρχουν αλμυρές λίμνες με μεγαλύτερες περιεκτικότητες σε αλάτι από ό,τι το νερό της θάλασσας, δηλαδή 35 γραμμάρια ανά λίτρο (35‰), οπότε αποκαλούνται και «υπεραλμυρές λίμνες» (hypersaline lakes). Αλμυρές λίμνες με αλκαλικό χαρακτήρα που έχουν υψηλές συγκεντρώσεις ανθρακικών αλάτων αποκαλούνται κάποτε και «λίμνες σόδας».

Οι λίμνες ταξινομούνται με βάση την περιεκτικότητά τους σε άλατα γενικώς στις παρακάτω κατηγορίες:

: **γλυκού νερού**: περιεκτικότητα κάτω του 0,5 ‰
: **υφάλμυρες**: περιεκτικότητα 0,5 ως 3 ‰
: **αλμυρές**: περιεκτικότητα 3 ως 50 ‰
: **υπεραλμυρές**: περιεκτικότητα άνω του 50 ‰

## Ιδιότητες
Αλμυρές λίμνες δημιουργούνται όταν το νερό που εισρέει σε μία λίμνη και εμπεριέχει διαλυμένα άλατα ή άλλα ορυκτά δεν διαφεύγει, επειδή η λίμνη είναι ενδορροϊκή. Το νερό χάνεται μόνο όταν εξατμίζεται, αφήνοντας πίσω του όλες τις διαλυμένες ενώσεις και αυξάνοντας έτσι την αλμυρότητα της λίμνης. Οι αλμυρές λίμνες είναι ιδανικές για την προμήθεια αλάτων. Η αλμυρότητα προκαλεί εξάλλου την εμφάνιση αλόφιλης χλωρίδας και πανίδας μοναδικής για την κάθε λίμνη, οπότε τέτοιες λίμνες παρουσιάζουν ενδιαφέρον για τους βιολόγους. Κάποιες φορές το αποτέλεσμα μπορεί να είναι η απουσία ζωής μέσα στη λίμνη ή και στις όχθες της.

Αν η εξάτμιση υπερισχύει της εισόδου νερού στη λίμνη, η λίμνη τελικώς θα εξαφανισθεί, αφήνοντας μία αποξηραμένη λίμνη.

## Παραδείγματα αλμυρών λιμνών
Με ελληνική αλφαβητική σειρά:

* Αράλη
* Κασπία Θάλασσα, η μεγαλύτερη αλμυρή λίμνη (αλλά και η μεγαλύτερη λίμνη) της Γης
* Μαρ Τσικίτα
* Μεγάλη Αλμυρή Λίμνη
* Λίμνη Μόνο
* Μπαλκάς
* Μπαχτεγκάν
* Νάτρον
* Νεκρά θάλασσα
* Ούρμια
* Σάλτον Ση
* Τουζ
* Πικρολίμνη, η μοναδική στην Ελλάδα

## Παραπομπές


## Βιβλιογραφία
* Νεκταρία Αδακτύλου: «Αλμυρές λίμνες», *[[Περισκόπιο της Επιστήμης]]*, τεύχος 217 (Μάιος 1998), σσ. 54-63


Αλμυρη
Λιμνη
Ρεύμα Χούμπολτ

thumb|285px|Χάρτης του ρεύματος Χούμπολτ
Το **ρεύμα Χούμπολτ** (Humboldt Current) είναι ψυχρό θαλάσσιο ρεύμα του Ειρηνικού Ωκεανού, που ρέει προς βορρά κατά μήκος της δυτικής ακτής από το νότιο άκρο της Χιλής μέχρι το βόρειο Περού. Είναι γνωστό και ως **Ρεύμα του Περού**, αν και εκτείνεται μέχρι και χίλια χιλιόμετρα μακριά από τις ακτές. Το ρεύμα, όπως και το συνδεδεμένο με αυτό «μέγα θαλάσσιο οικοσύστημα» (Large Marine Ecosystem, LME), πήραν το όνομά τους προς τιμή του Πρώσου φυσιοδίφη Αλεξάντερ φον Χούμπολτ.

[thumb|left|Το [Αστεροσκοπείο Λα Σίγια βρίσκεται στο νότιο άκρο της ερήμου Ατακάμα, μιας από τις ξηρότερες περιοχές της Γης, και μπορεί να εκπλήσσει η παρουσία νεφών από επίδραση του ρεύματος Χούμπολτ.]]
Το ρεύμα Χούμπολτ αποτελεί ένα από τα μεγαλύτερα ωκεάνια αναδυτικά συστήματα στον κόσμο και υποστηρίζει ασυνήθιστη αφθονία θαλάσσιας ζωής. Το LME θεωρείται οικοσύστημα Τάξεως I, υψηλής παραγωγικότητας (>300 gC/m2-yr), το παραγωγικότερο θαλάσσιο οικοσύστημα στον κόσμο. Η παραγωγικότητα αυτή των νερών του ρεύματος στηρίζει τα μεγαλύτερα πεδία αλιείας στον κόσμο. Περίπου το 18 ως 20% των ψαριών που ψαρεύονται στον κόσμο προέρχεται από το οικοσύστημα του ρεύματος Χούμπολτ. Τα περισσότερα είδη των ψαριών είναι πελαγικά: σαρδέλες, αντζούγιες και τράχουροι. Ο ιχθυακός αυτός πλούτος υποστηρίζει και πολλά θαλάσσια θηλαστικά. Το ψυχρό, πλούσιο σε θρεπτικά συστατικά νερό που αναδύεται στην επιφάνεια δίπλα στις ακτές συντηρεί την ασυνήθιστη παραγωγικότητα του συστήματος.

[thumb|right|225px|Η παρουσία του ρεύματος και των συνδεδεμένων μετατοπίσεων των ανέμων αποτρέπει τον σχηματισμό [Τροπικός κυκλώνας|τροπικών κυκλώνων στην περιοχή.(Πορείες τροπικών κυκλώνων, 1945&ndash;2006.)]]

Κάθε λίγα χρόνια η ανάδυση υδάτων που συντηρεί την παραγωγικότητα του συστήματος διακόπτεται από την ταλάντωση που είναι υπεύθυνη για το φαινόμενο Ελ Νίνιο (El Niño Southern Oscillation - ENSO). Τις συγκεκριμένες χρονιές η κατανομή και η αφθονία των ψαριών επηρεάζονται πολύ, κάτι που συχνά έχει προκαλέσει χρηματιστηριακές κρίσεις και γενικότερες κοινωνικοοικονομικές συνέπειες στις παράκτιες χώρες.

Το ρεύμα Χούμπολτ έχει σημαντική επίδραση στο κλίμα της Χιλής, του Περού και του κράτους του Ισημερινού, προς το ψυχρότερο. Είναι επίσης σε μεγάλο βαθμό υπεύθυνο για τη μεγάλη ξηρότητα της ερήμου Ατακάμα της βόρειας Χιλής, των παραλιακών περιοχών του Περού και του νότιου κράτους του Ισημερινού. Ο θαλάσσιος αέρας ψύχεται από το ρεύμα και δεν παράγει βροχοπτώσεις (παρότι δίνει νέφωση και ομίχλες).

## Δείτε επίσης
* Καλαμάρι του Χούμπολτ
* Θαλάσσιο ρεύμα

## Παραπομπές


## Εξωτερικοί σύνδεσμοι
* 

Χουμπολτ
Ρευμα Χουμπ
Αλεξάντερ Άντριενσεν

Ο **Αλεξάντερ Άντριενσεν** (Alexander Adriaenssen, ορισμένες φορές εμφανίζεται και ως **Adriansen**, 1587–1661) ήταν Φλαμανδός ζωγράφος του στυλ Μπαρόκ, ιδιαίτερα γνωστός για τις απεικονίσεις ψαριών.

## Βίος
Ο Άντριενσεν γεννήθηκε στην Αμβέρσα, γιος του μουσικού Εμμάνουελ Άντριενσεν και της Σιμπιλα Κρέλιν. Ο μικρότερος αδελφός του, Βίνσεντ Άντριενσεν ήταν επίσης ζωγράφος. Βαπτίστηκε στις 17 Ιανουαρίου 1587 και το 1597 καταγράφεται ως μαθητής του Άρτους φαν Λεκ (Artus van Laeck). Το 1610 γίνεται μέλος της Συντεχνίας του Αγίου Λουκά (Συντεχνία καλλιτεχνών της Αμβέρσας) και πλήρωνε τις ετήσιες εισφορές του ως το 1633. Απεβίωσε και τάφηκε στην εκκλησία του Αγίου Ιακώβου της Αμβέρσας το 1661.

Έργα του με χρονολογίες από το 1623 ως το 1661 έχουν επιβιώσει, αλλά το αποκορύφωμα της σταδιοδρομίας του πραγματοποιήθηκε κατά την περίοδο 1630 - 1650.
 Η υπογραφή "A. Neck" που υπάρχει σε μια ελαιογραφία είναι πιθανότατα μια κακοδιατηρημένη εκδοχή του "Adriaenssen".

## Έργο
Σύμφωνα με τον ζωγράφο, κριτικό τέχνης και βιογράφο Άρνολντ Χαουμπράκεν, ο οποίος του αφιερώνει μόλις μια γραμμή κειμένου, ο Άντριενσεν "ζωγράφιζε νεκρές φύσεις, φρούτα, ψάρια κτλ." Επηρεάστηκε ως προς τη μορφή των νεκρών φύσεών του από τον Φρανς Σνάιντερς (Frans Snyders), συμπεριλαμβάνοντας σε αυτές, π.χ. "αγκινάρες, πουλερικά και ζωντανές γάτες". Ζωγράφισε, επίσης *pronkstilleven* ("επιδεικτικές" νεκρές φύσεις), στις οποίες απεικόνιζε ακριβά υαλικά και πιατικά. Η "υποκατηγορία" των *pronkstillevens* αναπτύχθηκε στην Αμβέρσα κατά τη δεκαετία του 1640. Είναι, όμως, περισσότερο γνωστός για την απεικόνιση (ωμών) ψαριών, κοινό θέμα ανάμεσα στους Ολλανδούς ζωγράφους νεκρών φύσεων της εποχής, τα οποία εμφανίζονται σε περισσότερα από 60 έργα του, πολύ περισσότερα από οποιουδήποτε άλλου καλλιτέχνη στην Αμβέρσα του 17ου αιώνα. Πολλές από τις νεκρές φύσεις που απεικονίζουν ψάρια είναι μικρών διαστάσεων και σχετικά έργα όχι μεγάλου κόστους.

Ως προς το στυλ, επηρεάστηκε από τη Σχολή του Χάαρλεμ. Οι συνθέσεις του χαρακτηρίζονται από ασύμμετρη διαγώνια διάταξη - τρίγωνο που "στέκεται" στη μια του πλευρά και περιβάλλεται από ελλείψεις με τα αντικείμενα να επικαλύπτουν πολλαπλά επίπεδα, ώστε να επιτυγχάνεται καλύτερη αίσθηση του βάθους. Η χρωματική του παλέτα χαρακτηρίζεται "εγκρατής, τείνουσα προς τη μονοχρωμία",  ενώ έχει επίσης χαρακτηριστεί σημαντική λόγω "της καθαρότητας των χρωμάτων της".

## Δείτε επίσης
* Κατάλογος Φλαμανδών ζωγράφων

## Παραπομπές


## Περαιτέρω ανάγνωση
* Godelieve Spiessens. *Leven en werk van de Antwerpse schilder Alexander Adriaenssen (1587&ndash;1661)*.  	Verhandelingen van de Koninklijke Academie voor Wetenschappen, Letteren en Schone Kunsten van België, Klasse der Schone Kunsten, 48. Brussels: AWLSK, 1990. ISBN 9789065694270. 

## Εξωτερικοί σύνδεσμοι
* 

Κατηγορία:Φλαμανδοί ζωγράφοι
Διάσκεψη του ΟΗΕ για τη κλιματική αλλαγή (2015)

Η **Διάσκεψη για την Κλιματική Αλλαγή 2015** () έγινε στο προάστιο του Παρισιού, Λε Μπουρζέ, από τις 30 Νοεμβρίου έως τις 12 Δεκεμβρίου 2015. Ήταν η 21η ετήσια σύνοδος της Διάσκεψης των Συμβαλλομένων Μερών των Ηνωμένων Εθνών της σύμβασης-Πλαίσιο για την Κλιματική Αλλαγή (UNFCCC) του 1992 και η 11η σύνοδος της Διάσκεψης των Συμβαλλομένων Μερών του Πρωτοκόλλου του Κιότο του 1997.  Ο στόχος του συνεδρίου ήταν να επιτευχθεί μια νομικά δεσμευτική και καθολική συμφωνία για το κλίμα, από όλα τα έθνη του κόσμου. Για πρώτη φορά, η Διάσκεψη έληξε με συμφωνία των κρατών που έλαβαν μέρος, η οποία έχει ως στόχο τον περιορισμό της αύξησης της θερμοκρασίας της Γης «αρκετά λιγότερο από 2 βαθμούς Κελσίου» μέχρι το 2100.
## Παραπομπές


2015
Πάτρικ Λέιχι

Ο **Πάτρικ Τζόζεφ Λέιχι** (αγγλικά: *Patrick Joseph Leahy*, 31 Μαρτίου 1940), είναι Αμερικανός πολιτικός και δικηγόρος, που υπηρέτησε ως Γερουσιαστής των Ηνωμένων Πολιτειών ο οποίος εκπροσωπεί την πολιτεία του Βερμόντ από το 1975 έως το 2023. Επίσης, ως ο αρχαιότερος Γερουσιαστής, υπηρέτησε ως Αναπληρωτής Πρόεδρος της Γερουσίας των Ηνωμένων Πολιτειών από τον Ιανουάριο του 2021 έως τον Ιανουάριο του 2023. Είναι μέλος του Δημοκρατικού Κόμματος.  

Διετέλεσε από το 2021 έως το 2023, ως πρόεδρος της Επιτροπής Πιστώσεων της Γερουσίας των Ηνωμένων Πολιτειών. Στο παρελθόν διατέλεσε επίσης πρόεδρος της Επιτροπής Δικαιοσύνης της Γερουσίας (2007-2015, 2001-2003) καθώς και πρόεδρος της Επιτροπής Γεωργίας της Γερουσίας (1987-1995).  

Έχει υπηρετήσει ξανά ως Αναπληρωτής Πρόεδρος της Γερουσίας των ΗΠΑ, από τις 17 Δεκεμβρίου 2012 ως τις 3 Ιανουαρίου 2015. Ο Λέιχι έλαβε τον τίτλο του Επίτιμου Αναπληρωτή Προέδρου της Γερουσίας, αμέσως μετά την έναρξη του 114<sup>ου</sup> Κογκρέσου από το 2015 έως το 2021.

Προηγουμένως, υπηρέτησε ως περιφερειακός εισαγγελέας της Κομητείας Τσίτεντεν από το 1966 έως το 1975.    

Έχει διατελέσει Πρόεδρος της Επιτροπής της Γερουσίας για τη Δικαιοσύνη, που σκοπό είχε την αναμόρφωση του σωφρονιστικού συστήματος. Έχει υποστηρίξει τον έλεγχο των όπλων και τη δυνατότητα ποινικών διώξεων εναντίον των κατασκευαστών όπλων. Στο παρελθόν είχε ασκήσει έντονη κριτική σχετικά με την επέμβαση στο Ιράκ και ήταν υπέρ της απόσυρσης των αμερικανικών στρατευμάτων.   

Τον Νοέμβριο του 2021, ανακοίνωσε πως θα αποσυρθεί από την πολιτική, και δεν θα επιδιώξει επανεκλογή στις Εκλογές της Γερουσίας το 2022. Η θητεία του ως Γερουσιαστής έληξε στις 3 Ιανουαρίου 2023. 

## Παραπομπές


Κατηγορία:Αναπληρωτές Πρόεδροι της Γερουσίας των ΗΠΑ
Κατηγορία:Γερουσιαστές των ΗΠΑ
Κατηγορία:Βερμόντ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Πολιτικοί των ΗΠΑ
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Αμερικανοί εισαγγελείς
__ΕΥΡΕΤΗΡΙΟ__
Νταν Σάλιβαν

Ο **Ντάνιελ Σκοτ Σάλιβαν** (αγγλικά: *Daniel Scott Sullivan*, 13 Νοεμβρίου 1964),  είναι Αμερικανός πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών για την πολιτεία της Αλάσκας, από τον Ιανουάριο του 2015. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως Επίτροπος του Τμήματος Φυσικών Πόρων της Αλάσκας, από το 2010 έως το 2013. Επίσης, υπηρέτησε ως Γενικός Εισαγγελέας της Αλάσκας, από τον Ιούνιο του 2009 έως τον Νοέμβριο του 2010. Από το 2006 έως το 2009, υπηρέτησε ως Υφυπουργός Εξωτερικών των Ηνωμένων Πολιτειών αρμόδιος για θέματα Οικονομικών και Επιχειρήσεων, στην κυβέρνηση του Τζορτζ Ο. Μπους. 

Εξελέγη πρώτη φορά στη Γερουσία των Ηνωμένων Πολιτειών, στις εκλογές του 2014, νικώντας τον εν ενεργεία Δημοκρατικό Γερουσιαστή Μαρκ Μπέγκιτς, με ποσοστό 48.0% έναντι 45.8% των ψήφων. Επανεξελέγη στις εκλογές του 2020, με ποσοστό 53.9% έναντι 41.2% του ανθυποψήφιού του. 

## Βιογραφία
Γεννήθηκε στο Κλίβελαντ του Οχάιο στις 13 Νοεμβρίου 1964, όπου και μεγάλωσε. Αποφοίτησε από το Λύκειο της Στρατιωτικής Ακαδημίας "Culver Girls Academy" στο Κάλβερ της Ιντιάνα το 1983. 

Σπούδασε Οικονομικά στο Πανεπιστήμιο Χάρβαρντ, και έλαβε πτυχίο (BA) το 1987 με διάκριση. Στη συνέχεια, σπούδασε Νομική στο Πανεπιστήμιο Τζορτζτάουν στην Ουάσινγκτον, λαμβάνοντας πτυχίο (JD) το 1993 με διάκριση. Παράλληλα με τις νομικές σπουδές του, πραγματοποιήσε μεταπτυχιακές σπουδές στις Διεθνείς Σχέσεις και την Διπλωματία στο ίδιο πανεπιστήμιο, λαμβάνοντας μεταπτυχιακό δίπλωμα (MS) το 1993. 

Πραγματοποιήσε την πρακτική άσκηση της δικηγορίας του, στο Εφετείο της Περιφέρειας της Κολούμπια. Μετά την αποφοίτησή του, το 1993, εντάχθηκε στο Σώμα Πεζοναυτών των ΗΠΑ, από το οποίο αποστρατεύθηκε το 1997. Από τότε ήταν έφεδρος αξιωματικός, ενώ επέστρεψε ενεργά στο Σώμα του τα διαστήματα 2004-2006 και 2009-2013.

Μεταξύ του 1997 και του 1999 εργάστηκε στο Εφετείο Ένατου Κυκλώματος των Ηνωμένων Πολιτειών και στο Ανώτατο Δικαστήριο της Αλάσκα. Έπειτα, ακολούθησε μία διετή πρακτική στο Άνκορεϊτζ και, στη συνέχεια, μετακόμισε στο Μέριλαντ για να εργαστεί για την ομοσπονδιακή κυβέρνηση.

Ο Σάλιβαν επέστρεψε στην Αλάσκα για να υπηρετήσει ως Γενικός Εισαγγελέας (2009-2010) και ως Επίτροπος του Τμήματος Φυσικών Πόρων (2010-2013). Τον Σεπτέμβριο του 2013 παραιτήθηκε από το αξίωμά του για να προετοιμαστεί για την υποψηφιότητά του στη Γερουσία των ΗΠΑ με το Ρεπουμπλικανικό Κόμμα. Τον Αύγουστο του 2014 κέρδισε τον αντίπαλό του Μαρκ Μπέγκιτς με ποσοστό 47.96%. Ο Σάλιβαν έχει συμμετάσχει στην Επιτροπή Ενόπλων Δυνάμεων, την Επιτροπή Εμπορίου, Επιστημών και Μεταφορών, την Επιτροπή Περιβάλλοντος και Δημοσίων Έργων και την Επιτροπή Υποθέσεων Βετεράνων.

## Παραπομπές


Κατηγορία:Γερουσιαστές των ΗΠΑ
Κατηγορία:Αλάσκα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Απόφοιτοι του Πανεπιστημίου Χάρβαρντ
__ΕΥΡΕΤΗΡΙΟ__
Αριστερό Μέτωπο (Γαλλία)

Το **Αριστερό Μέτωπο** (γαλλ. *Front de gauche*) ήταν γαλλικός εκλογικός συνασπισμός που δημιουργήθηκε προκειμένου να συμμετάσχει στις ευρωεκλογές του 2009 από το Γαλλικό Κομμουνιστικό Κόμμα, το Αριστερό Κόμμα (το οποίο προέκυψε ύστερα από διάσπαση στο Σοσιαλιστικό Κόμμα) και την Ενωτική Αριστερά (η οποία προέκυψε ύστερα από διάσπαση στο Νέο Αντικαπιταλιστικό Κόμμα). Η συμμαχία διατηρήθηκε και για τις περιφερειακές εκλογές του 2010, τις προεδρικές εκλογές του 2012 και τις βουλευτικές εκλογές του 2012.

Εκτός από τα προαναφερθέντα κόμματα, συμμετείχαν στον συνασπισμό τα κόμματα και οι οργανώσεις Ομοσπονδία για μια Κοινωνική και Οικολογική Εναλλακτική (*Fédération pour une alternative sociale et écologique*, FASE), Δημοκρατία και Σοσιαλισμός (*République et socialisme*), Συγκλίσεις και Εναλλακτική (*Convergences et alternative*), Αντικαπιταλιστική Αριστερά (*Gauche anticapitaliste*), Κομμουνιστικό Κόμμα Εργατών της Γαλλίας (*Parti communiste des ouvriers de France*, PCOF) και Οι Εναλλακτικοί (*Les Alternatifs*).

## Παραπομπές


## Εξωτερικοί σύνδεσμοι
* 

Κατηγορία:Κομμουνιστικά κόμματα στη Γαλλία
Κατηγορία:Συνασπισμοί πολιτικών κομμάτων στη Γαλλία
Σιλβέριος (όνομα)

**Σιλβέριος** (γενική: *Σιλβερίου*), ελληνικό αντρικό κύριο όνομα (βαφτιστικό όνομα).
## Ετυμολογία του ονόματος
Μεταγενέστερο αγιωνυμικό από το λατινικό όνομα *Silverius*, το οποίο προέρχεται από το *silva* «δάσος, δρυμός». Από το λατινικό *silva* παράγονται επίσης και τα ονόματα *[[Σίλβιος (όνομα)|Σίλβιος]]* / *[[Σίλβια (όνομα)|Σίλβια]]*, *[[Σίλβεστρος (όνομα)|Σίλβεστρος]]*, *[[Σιλβανός (όνομα)|Σιλβανός]]* ή *[[Σιλουανός (όνομα)|Σιλουανός]]* / *[[Σιλβάνα (όνομα)|Σιλβάνα]]*. Το *y*/*υ* στο όνομα *Sylverios* / *Συλβέριος* προέκυψε από λανθασμένο συσχετισμό του λατινικού *silva* με το αρχαιοελληνικό *ὕλη* «δάσος» (βλ. όνομα Σίλβια).

## Ονομαστική εορτή

Στις 20 Ιουνίου και στις 2 Δεκεμβρίου, ημέρες κατά τις οποίες η Καθολική Εκκλησία τιμά τη μνήμη του πάπα Σιλβερίου.

## Γυναικείος τύπος
* *Σελβέρα*, στα Φερτάκαινα της Καππαδοκίας. Ο Αθ. Μπούτουρας το κατατάσσει στα «Άδηλα ονόματα», τα ανερμήνευτα, ενώ ο Ι. Σταμνόπουλος το συσχετίζει με το όνομα *Silverius* ή με τον άγιο Σιλβέστρο.

## Το όνομα σε άλλες γλώσσες
* ιταλικά: *Silvèrio*, *Silvèro*, *Silvièro*, υποκοριστικό *Verio*. Γυναικείος τύπος: *Silvèria*, *Silvèra*.
* γαλλικά: *Silvère*, *Sylvère*, *Sylvere*.
* λατινικά: *Silverius*.
* πολωνικά: *Sylweriusz*, *Sylwery*.
* ουγγρικά: *Szilvériusz*.
* ισπανικά: *Silverio*, καταλανικά: *Silveri*. Γυναικείος τύπος: ισπανικά: *Silveria*, καταλανικά: *Silvèria*.

## Εξωτερικές σύνδεσμοι

## Παραπομπές


Κατηγορία:Ανδρικά ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Κατηγορία:Ονόματα λατινικής προέλευσης
Σιλβάνα (όνομα)

**Σιλβάνα** και **Συλβάνα**, ελληνικό γυναικείο κύριο όνομα (βαφτιστικό όνομα).

## Ετυμολογία

Μεταγενέστερο αγιωνυμικό, από το λατινικού *Silvanus*, όνομα θεότητας των δρυμών, αντίστοιχης του αρχαιοελληνικού θεού Πάνα. Το όνομα, σύμφωνα με τον Μπαμπινιώτη, ανάγεται στο *silva* «δάσος, δρυμός», και, σύμφωνα με το *Online Etymology Dictionary*, σημαίνει «αυτός που ζει στα δάση, δασόβιος». Το *y*/*υ* στο όνομα *Sylvana* / *Συλβάνα* προέκυψε από λανθασμένο συσχετισμό του λατινικό *silva* με το αρχαιοελληνικό *ὕλη* «δάσος» (βλ. όνομα Σίλβια). Από το λατινικό *silva* παράγονται επίσης και τα ονόματα *[[Σίλβιος (όνομα)|Σίλβιος]]* / *[[Σίλβια (όνομα)|Σίλβια]]*, *[[Σίλβεστρος (όνομα)|Σίλβεστρος]]*, *[[Σιλβέριος (όνομα)|Σιλβέριος]]*.

## Ονομαστική εορτή
* Σιλβανός, ιερομάρτυς, η Ορθόδοξη Εκκλησία τιμά τη μνήμη του στις 14 Οκτωβρίου.
* Σιλβανός, μάρτυς, η Ορθόδοξη Εκκλησία τιμά τη μνήμη του στις 5 Νοεμβρίου. Σύμφωνα με τον Σ. Ευστρατιάδη, πρόκειται για το ίδιο πρόσωπο με τον ιερομάρτυρα Σιλβανό που η μνήμη του τιμάται στις 14 Οκτωβρίου.

## Αντρικός τύπος
*[[Σιλβανός (όνομα)|Σιλβανός]]* ή *[[Σιλουανός (όνομα)|Σιλουανός]]*.  Στα ελληνικά το όνομα *Silvanus* αποδόθηκε ως *Σιλουανός*, αφού στα λατινικά το γράμμα *[[v]]* απέδιδε άλλοτε το φθόγγο *β* (/v/) και άλλοτε το φθόγγο *ου* (/u/) — όπως λ.χ. Φλάουιος και Φλάβιος, Οὐαλέριος και Βαλέριος, Οὐάλης και Βάλης, Οὐαλεντία και Βαλεντία, Οὐενετία και Βενετία (βλ. Σιλβανός).

## Τύποι του ονόματος Σιλβάνα
* *Σιλβάνα*, *Συλβάννα*.
* *Σιλβανή*, *Συλβανή*.
* *[[Σίλβια (όνομα)|Σίλβια]]*, *Σίλβα*.

## Διάδοση του ονόματος
Από τα σπάνια σήμερα αλλά όχι ασυνήθιστα ονόματα στον ελληνόφωνο χώρο. Σε μια προσπάθεια στατιστικής αποτίμησης της συχνότητας των ελληνικών ονομάτων  (Απρίλιος 2009), το βαφτιστικό *Σιλβάνα* / *Συλβάνα* παρουσιάζεται στις θέσεις από 791 έως  1010 των πιο συχνών ονομάτων με 2 εμφανίσεις σε σύνολο 97.072 ατόμων (581ο ανάμεσα στα γυναικεία).

## Το όνομα σε άλλες γλώσσες

* γαλλικά: *Sylvaine*, *Sylviane*, *Sylvianne*.
* γερμανικά: *Silvana*, *Sylvana*. *Silva*· *Silvelin*, *Sylvelin*· *Silvetta*, *Silvette*.
* πολωνικά: *Sylwana*.
* ισπανικά: *Silvana*.
* ιταλικά: *Silvana*· *Silvanina*, *Silvanetta*, *Silvanella*. 
* ουγγρικά: Szilvána.
* ισπανικά, καταλανικά: *Silvana*, βασκικά: *Silbane*.
* σλοβακικά: *Silvána*.

## Πρόσωπα
* Συλβάνα Ράπτη  (1958), δημοσιογράφος, πολιτικός.
* Σιλβάνα - Ειρήνη Σοφιανοπούλου, συγγραφέας.
* Σιλβάνα Μάγκανο (1930–1989), ηθοποιός του ιταλικού κινηματογράφου.

## Εξωτερικές σύνδεσμοι

## Παραπομπές


Κατηγορία:Γυναικεία ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Κατηγορία:Ονόματα λατινικής προέλευσης
Οι κυνηγοί

***Οι κυνηγοί*** είναι ελληνική ταινία του 1977 σε σκηνοθεσία του Θόδωρου Αγγελόπουλου. Πρωταγωνιστούν οι Βαγγέλης Καζάν, Γιώργος Δάνης, Μπέτυ Βαλάση, Μαίρη Χρονοπούλου, Ηλίας Σταματίου, Αλίκη Γεωργούλη, Εύα Κοταμανίδου, Νίκος Κούρος, Στράτος Παχής, Χριστόφορος Νέζερ, Δημήτρης Καμπερίδης, Λουκάς Χρέλιας, Τάκης Δουκάκος, Βασίλης Τσάγκλος, Γιώργος Τζιφός και Αλέκος Αργυρίου.

## Πλοκή
Η υπόθεση της ταινίας εκτυλίσσεται στη λίμνη Παμβώτιδα και ξεκινά όταν έξι κυνηγοί (ένας βιομήχανος, ένας πολιτικός, ένας στρατιωτικός, ένας εργολάβος, ένας πρώην νομάρχης και ένας ξενοδόχος) ανακαλύπτουν, την παραμονή της Πρωτοχρονιάς του 1977, το πτώμα ενός αντάρτη από την περίοδο του Εμφυλίου Πολέμου. Η παρέα των κυνηγών μεταφέρει το πτώμα στο απομακρυσμένο ξενοδοχείο όπου βρίσκονται και οι γυναίκες τους, και εκεί αρχίζει μια έντονη έκρηξη ιστορικής μνήμης: μια ατέλειωτη αναδρομή στις τελευταίες τρεις δεκαετίες και στις ενοχές που τους βαραίνουν. Οι βασανιστικές τους σκέψεις τελειώνουν όταν αποφασίζουν να επιστρέψουν το πτώμα στο σημείο όπου ανήκει: κάτω από το χιόνι.**'

== Διανομή ==

* [[Βαγγέλης Καζάν]] ως Σάββας
* Γιώργος Δάνης ως Γιάννης Διαμαντής
* Ηλίας Σταματίου ως Αντώνης Παπαδόπουλος
* [[Νίκος Κούρος]] ως συνταγματάρχης
* [[Μαίρη Χρονοπούλου]] ως κυρία Διαμαντή
* [[Μπέτυ Βαλάση]] ως σύζυγος Σάββα
* [[Εύα Κοταμανίδου]] ως σύζυγος συνταγματάρχη
* [[Αλίκη Γεωργούλη]] ως κυρία Παπαδοπούλου
* Στράτος Παχής ως Γιώργος Φαντάκης
* [[Χριστόφορος Νέζερ (1903-1995)|Χριστόφορος Νέζερ]] ως πολιτικός**'
* Δημήτρης Καμπερίδης ως κομουνιστής
* Βασίλης Τσάγκλος ως ενωμοτάρχης
* Γιώργος Τζιφός ως αντικομουνιστής

## Απήχηση
Η ταινία προτάθηκε για Χρυσό Φοίνικα στο Φεστιβάλ των Καννών το 1977.

## Παραπομπές


## Δείτε επίσης

* Κατάλογος χριστουγεννιάτικων ταινιών

Κατηγορία:Ελληνικές ταινίες της δεκαετίας 1970
Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Θόδωρου Αγγελόπουλου
Κατηγορία:Ταινίες του 1977
Win Hands Down

**Win Hands Down** είναι ο τίτλος του έβδομου στούντιο άλμπουμ του αμερικανικού heavy metal συγκροτήματος Armored Saint, το οποίο κυκλοφόρησε στις 2 Ιουνίου του 2015 μέσω της δισκογραφικής εταιρείας Metal Blade Records.

Ο δίσκος επανέφερε το συγκρότημα στις λίστες του Billboard μετά το "*[[Raising Fear]]*" του 1987, ενώ μπήκε στο Top-40 στη Γερμανία και τους καταλόγους επιτυχιών της Ελβετίας.

Οι κριτικές για τον δίσκο υπήρξαν θετικές, με το "Metal Archives" να το βαθμολογεί με 73%, το "Angry Metal Guy" με 3 / 5 και το "Metal Storm" με 7,9 / 10.

## Τραγούδια
1. **Win Hands Down** *(Vera, Bush, P. Sandoval, G. Sandoval, Duncan)* - 5:06
2. **Mess** *(Vera, Bush, P. Sandoval, G. Sandoval, Duncan)* - 4:35
3. **An Exercise in Debauchery** *(Vera, Bush, P. Sandoval, G. Sandoval, Duncan)* - 6:00
4. **Muscle Memory** *(Vera, Bush, P. Sandoval, G. Sandoval, Duncan)* - 7:14
5. **That Was Then, Way Back When** *(Vera, Bush, P. Sandoval, G. Sandoval, Duncan)* - 5:08
6. **With a Full Head of Steam** *(Vera, Bush, P. Sandoval, G. Sandoval, Duncan)* - 5:18
7. **In an Instant** *(Vera, Bush, P. Sandoval, G. Sandoval, Duncan)* - 7:36
8. **Dive** *(Vera, Bush, P. Sandoval, G. Sandoval, Duncan)* - 4:40
9. **Up Yours** *(Vera, Bush, P. Sandoval, G. Sandoval, Duncan)* - 5:23

## Θέσεις τσαρτ
***Win Hands Down*** *(άλμπουμ)*

***Επίσημη κυκλοφορία: [[2 Ιουνίου]] [[2015]]***

## Μέλη των Armored Saint
Η σύνθεση του συγκροτήματος κατά την ηχογράφηση του "***Win Hands Down***" είχε την εξής μορφή:

* **[[Τζον Μπους]]** - *[[Φωνητική|φωνητικά]]*
* **Τζεφ Ντάνκαν** - *[[κιθάρα]]*
* **Φιλ Σάντοβαλ** - *[[κιθάρα]]*
* **[[Τζόι Βέρα]]** - *[[μπάσο]]*
* **Γκόνζο Σάντοβαλ** - *[[τύμπανα]]*

## Παραπομπές


## Πηγές
* Win Hands Down - Armored Saint | Songs, Reviews, Credits, Awards | AllMusic
* Armored Saint - Win Hands Down Review | Angry Metal Guy
* Armored Saint - Win Hands Down - Encyclopaedia Metallum: The Metal Archives

Κατηγορία:Άλμπουμ του 2015
Κατηγορία:Άλμπουμ των Armored Saint
Τζεφ Φλέικ

Ο **Τζέφρι Φλέικ** (αγγλικά: *Jeffrey Lane Flake*), είναι Αμερικανός πολιτικός και διπλωμάτης, που υπηρετεί ως Πρέσβης των Ηνωμένων Πολιτειών στην Τουρκία από τον Ιανουάριο του 2022. Επίσης, υπηρέτησε ως Γερουσιαστής των Ηνωμένων Πολιτειών για την πολιτεία της Αριζόνας, από τις 3 Ιανουαρίου 2013 έως τις 3 Ιανουαρίου 2019. Είναι μέλος του Ρεπουμπλικανικού Κόμματος. 

Προηγουμένως, υπηρέτησε και ως Μέλος της Βουλής των Αντιπροσώπων των Ηνωμένων Πολιτειών για την 6η κογκρεσιακή περιφέρεια της Αριζόνας από το 2003 έως το 2013, καθώς για την 1η περιφέρεια της Αριζόνας, από το 2001 έως το 2003. 

Στην Γερουσία των ΗΠΑ, εξελέγη στις εκλογές του 2012, με ποσοστό 49.2% έναντι 46.2% του τότε Δημοκρατικού ανθυποψήφιού του. Προηγουμένως, είχε εκλεγεί στη Βουλή των Αντιπροσώπων των ΗΠΑ, έξι φορές. 

Προτάθηκε για την θέση του Πρέσβη, τον Ιούλιο του 2021, από τον Πρόεδρο Τζο Μπάιντεν, και η υποψηφιότητά του, εγκρίθηκε από την Γερουσία των ΗΠΑ, τον Οκτώβριο του 2021. 

## Βιογραφία
Ο Τζεφ Φλέικ, γεννήθηκε στις 31 Ιανουαρίου 1962 στο Σνόουφλεϊκ της Αριζόνα. Η πόλη του είχε ονομαστεί εν μέρει από τον πρόγονό του, Γουίλιαμ Φλέικ. Σπούδασε στο Πανεπιστήμιο Μπρίγκαμ Γιανγκ (προπτυχιακές σπουδές στις Διεθνείς Σχέσεις, και μεταπτυχιακές σποδές στις Πολιτικές Επιστήμες), και έγινε Μορμόνος ιεραπόστολος για την Εκκλησία του Ιησού Χριστού των Αγίων των Τελευταίων Ημερών στη Νότια Αφρική, κατά τις αρχές της δεκαετίας του 1980. Εργάστηκε στον τομέα των δημοσίων σχέσεων και υπήρξε εκτελεστικός διευθυντής του Ιδρύματος για τη Δημοκρατία στη Ναμίμπια και του Ιδρύματος Γκολντγουότερ.

Το 2013, η Εθνική Ένωση Φορολογούμενων έδωσε στον Φλέικ το Βραβείο Φίλων των Φορολογούμενων. Κατά τη λήψη του βραβείου του, εκείνος χαρακτήρισε τον εαυτό του ως τον «μεγαλύτερο φτηνιάρη στη Γερουσία.»

Το 2017, ο Φλέικ ανακοίνωσε ότι δεν θα ξαναβάλει υποψηφιότητα στις εκλογές του 2018, αναφέροντας διαφωνίες με το Ρεπουμπλικανικό Κόμμα και τον Πρόεδρο Ντόναλντ Τραμπ.

## Παραπομπές


Κατηγορία:Πρέσβεις
Κατηγορία:Αμερικανοί διπλωμάτες
Κατηγορία:Γερουσιαστές των ΗΠΑ
Κατηγορία:Αριζόνα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Μορμόνοι
Κατηγορία:Μέλη της Βουλής των Αντιπροσώπων (ΗΠΑ)
__ΕΥΡΕΤΗΡΙΟ__
Τομ Κότον

Ο **Τόμας Μπράιαντ Κόττον** (αγγλικά: *Thomas "Tom" Bryant Cotton,* 13 Μαΐου 1977), είναι ένας Αμερικανός πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών για το Αρκάνσας από το 2015. Είναι μέλος του Ρεπουμπλικανικού Κόμματος.

Επίσης, υπηρέτησε ως Μέλος της Βουλής των Αντιπροσώπων των ΗΠΑ για την 4η περιφέρεια του Αρκάνσας. 

## Βιογραφία
Ο Τομ Κόττον, Γεννήθηκε στις 13 Μαΐου 1977 στο Ντάρντανελ του Αρκάνσας και μεγάλωσε σε οικογενειακή φάρμα. Σπούδασε Νομική στο Πανεπιστήμιο Χάρβαρντ, από το οποίο αποφοίτησε το 1998. Αφού άσκησε πρακτική και εργάστηκε πάνω στο νομικό τομέα που είχε σπουδάσει, το 2006 εντάχθηκε στο Στρατό Ξηράς των ΗΠΑ. Εστάλει σε αποστολές στο Ιράκ και το Αφγανιστάν και αποστρατεύθηκε με το βαθμό του Λοχαγού.

### Πολιτική
Το 2012 εξελέγη μέλος της Βουλής των Αντιπροσώπων των ΗΠΑ για τη 4η Περιφέρεια του Αρκάνσας, θέση που διατήρησε για δύο έτη. 

Τον Αύγουστο του 2013 ο Κόττον εξήγγειλε την πρόθεσή του να θέσει υποψηφιότητα για τη Γερουσία. Στις εκλογές του 2014, κατάφερε να εκλεχθεί στο αξίωμα του Γερουσιαστή του Αρκάνσας, με ποσοστό 56% το στόχο του αυτό, όντας σε ηλικία 37 ετών.

## Παραπομπές


Κατηγορία:Αμερικανοί πολιτικοί
Κατηγορία:Γερουσιαστές των ΗΠΑ
Κατηγορία:Άρκανσο
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί δικηγόροι
Σίλβιος (όνομα)

**Σίλβιος** (γενική: *Σιλβίου* ή *Σίλβιου*), ελληνικό αντρικό κύριο όνομα (βαφτιστικό όνομα).

## Ετυμολογία του ονόματος

Το μεταγενέστερο αγιωνύμιο *Σίλβιος*, από το λατινικό όνομα *Silvius*, το οποίο προέρχεται από το *silva* «δάσος δρυμός». Το *y*/*υ* στο όνομα *Sylvio* / *Σύλβιος* προέκυψε από λανθασμένο συσχετισμό του λατινικού *silva* με το αρχαιοελληνικό *ὕλη* «δάσος».

Σύμφωνα με τη Ρωμαϊκή μυθολογία, ο *[[Σίλβιος]]* (*Silvius*), γιος του Αινεία και της Λαβίνιας ή γιος του Ασκανίου, γεννήθηκε στο δάσος, γιατί η μητέρα του Λαβίνια φοβόταν μήπως κάνει κακό στον Σίλβιο ο Ασκάνιος. Ο Σίλβιος διαδέχτηκε τον Ασκάνιο στη βασιλεία της Άλβα Λόγκα, σύμφωνα με τον Διονύσιο τον Αλικαρνασσέα, βασίλεψε από το 1139 έως το 1110 π.Χ. Μετά τον Σίλβιο όλοι οι βασιλιάδες της Άλβα που ακολούθησαν έφεραν και το όνομα *Σίλβιος*.

Από το λατινικό *silva* παράγονται επίσης και τα ονόματα *[[Σίλβεστρος (όνομα)|Σίλβεστρος]]*, *[[Σιλβανός (όνομα)|Σιλβανός]]* ή *[[Σιλουανός (όνομα)|Σιλουανός]]* / *[[Σιλβάνα (όνομα)|Σιλβάνα]]*, *[[Σιλβέριος (όνομα)|Σιλβέριος]]* (βλ. όνομα Σίλβια).

## Ονομαστική εορτή
Στις 15 Μαρτίου, ημέρα κατά την οποία η Καθολική Εκκλησία γιορτάζει τη μνήμη του αγίου Σιλβίου, που μαρτύρησε στη Νικομήδεια. (Για άλλους αγίους βλ. και Σίλβια.)

## Γυναικείος τύπος του ονόματος
* *[[Σίλβια (όνομα)|Σιλβία]]* ή *[[Σίλβια (όνομα)|Συλβία]]*, *[[Σίλβια (όνομα)|Σίλβια]]* ή *[[Σίλβια (όνομα)|Σύλβια]]*.

## Το όνομα σε άλλες γλώσσες
* γερμανικά: *Silvius*, *Silvio*.
* ισπανικά: *Silvio*, *Silvino*· καταλανικά: *Silvi*, βασκικά: *Silbi*, *Silbin*.
* ιταλικά: *Silvio*, και *Silvo*, *Sélvo*, *Silviétto*, *Silvino*, *Selvino*, *Silviàno*.

## Πρόσωπα
* Σίλβιους Λέοπολντ Βάις (Sylvius Leopold Weiss, 1687–1750), Γερμανός λαουτίστας και συνθέτης.
* Σίλβιο Μπερλουσκόνι (Silvio Berlusconi, 1936), Ιταλός επιχειρηματίας και πολιτικός, διετέλεσε κατ’ επανάληψη πρωθυπουργός της Ιταλίας.
* Σύλβιος Σύρρος, δάσκαλος της τζαζ στο Ωδείο Athenaeum.
* Σίλβιο Μάριτς, Κροάτης, ποδοσφαιριστής για 2 χρόνια του Παναθηναϊκού.
* Σίλβιο Περέιρα (Sílvio Manuel de Azevedo Ferreira Sá Pereira, 1987), Πορτογάλος ποδοσφαιριστής.

## Εξωτερικές σύνδεσμοι

## Παραπομπές


Κατηγορία:Ανδρικά ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Κατηγορία:Ονόματα λατινικής προέλευσης